Otto Org

Otto-Raimund Org (1. aprill (vkj)/ 13. aprill 1900 TapaEELK Ambla koguduse sündinute ja ristitute nimekiri 1899-1905. Eesti Rahvusarhiiv, RA EAA.1248.1.48 – 17. mai 1945 Tallinn) oli eesti insener, Teedeministeeriumi õhusõiduosakonna direktor ning Eesti lennukite PON-1, PON-2 ja PTO-4 üks konstruktoreid.

Elulugu
Ta lõpetas 1918 Tallinna Linna Saksa Poeglaste Gümnaasiumi ning osales Vabadussõjas kooliõpilaste pataljoni koosseisus. 1921–1922 õppis ta Tartu Ülikoolis matemaatikat, alates 1921 Danzigi Tehnikaülikoolis ja Berliin-Charlottenburgi TehnikaülikoolisAlbum Academicum Universitatis Tartuensis 1918-1944, mille lõpetas 1927 masina- ja lennukiehitusinseneri kutsega.Eesti Teaduse Biograafiline Leksikon. Lk 272–273 Ta oli korporatsiooni Rotalia vilistlane.

1927–1929 oli ta Eesti Tehnika Järelevalve Seltsi insener.

Lennunduse alal
1929–1934 Lennubaasi töökodade juhataja ja Lennubaasi ülema abi. Ta osales kohaliku lennukitööstuse rajamisel ja Eestis loodud lennukite biplaan PON-1, monoplaan PON-2 ja õppelendudeks mõeldud PTO-4 arvutamises, konstrueerimises, katsetamises ja valmistamises.

1934–1938 Teedeministeeriumi lennuasjanduse inspektor ja 1938-1940 õhusõiduosakonna direktor. 30. mail 1934 määrati ta Vabariigi Valitsuse esindajaks lennuasjanduse komiteesse.Valitsuse koosolekute protokollid nr 30-55; 14.03.1934-30.05.1934. Eesti Rahvusarhiiv, RA ERA.31.2.294. Leht 1383 Ta oli Insenerikoja revisjonikomisjoni liige.

Ta oli Eesti Lennuliinide AS-i "Ago" asutajaliige (1939) ja juhatuse liige (1939–1940).

Teoseid
Org avaldas artikleid lennuasjandusest ning lennukitööstusest ja lennukite ehitamisest.
 Lennukitööstuse arengu võimalusi Eestis. // Eesti Lendur: Tallinna Õhuasjanduse Ühingu album 2. Tallinn 1933
 Eesti lennuasjanduse arendamise võimalusi. // Eesti Lendur: Tallinna Õhuasjanduse Ühingu album. Tallinn 1934
 Lennuasjandusele. // Lendav Mulk. Viljandi 1935
 Lennuasjandus Eestis. // Tallinna Õhuasjanduse Ühingu 3. eralennupäev 15. septembril 1935. a. eraaerodroomil, Ülemiste järve ääres. Tallinn 1935

Liikmesus
Eesti Inseneride Ühing
Eesti Aeroklubi asutajaliige (1937) ja juhatuse liige (1937–1940)

Tunnustus
Poola Polonia Restituta orden
Soome Valge Roosi komandöririst

Isiklikku
Tema isa oli Tapa jaamaülem Otto Org.

Viited

Kirjandus
 Eesti riigi-, avaliku- ja kultuurielu tegelased 1918–1938. Tallinn 1939, lk 190
 Album academicum universitatis Tartuensis, II köide. Tartu 1994, lk 178
Raul Juursoo. Tallinn – Eesti õhuvärav. // Vana Tallinn V (IX). Tallinn 1995, lk 171–172
Frederik Gerdessen, Toivo Kitvel, Johannes Tilk. Aeg, mehed, lennukid: Eesti lennunduse arengulugu kuni 1940. aastani. Tallinn 2001, lk 183–184, 241–243, 383
Raul Juursoo. Eesti lennuklubid aastail 1930–1940, nende roll riigikaitses. // Laidoneri Muuseumi aastaraamat 2001. Tallinn 2002, lk 71, 72, 79–80
Laidoneri Muuseumi aastaraamat 2002. Tallinn 2003, lk 104, 107, 109
Vahur Mägi. Eesti lennukroonika. Tallinn 2003, lk 136, 143

Välislingid

Album Academicum Universitatis Tartuensis 1918-1944
Ohvitseride andmekogu
Foto. Eesti Rahvusarhiiv, RA EAA.2111.1.9907.1
Haud Tallinna Hiiu kalmistul

Kategooria:Eesti insenerid
Kategooria:Eesti lendurid
Kategooria:Eesti Aeroklubi liikmed
Kategooria:Eesti tehnikateadlased
Kategooria:Berliini Tehnikaülikooli vilistlased
Kategooria:Insenerikoja tegevliikmed
Kategooria:Eesti kodanliku õhukaitse ametiisikud
Kategooria:Korporatsioon Rotalia liikmed
Kategooria:Vabadussõja veteranid
Kategooria:Hiiu kalmistule maetud
Kategooria:Sündinud 1900
Kategooria:Surnud 1945